钦定古今图书集成/明伦汇编/闺媛典/第349卷 > 余鸣雷妻金氏
## 钦定古今图书集成/明伦汇编/闺媛典/第349卷 > 余鸣雷妻金氏

按《婺源县志》：“金氏，名寄闺，休邑全州丞金甫公女，冢
卿余懋衡冢媳鸣雷妻也。性庄静，孩时太史陈时冈
见之，谓性度不凡，当福备人世。陈与冢卿同谱，移书
令雷委禽焉。归余克全妇道。姑江早殁，家事一委于
氏，服劳奉养，以孝闻。时雷声气遍天下，实赖内助之
贤。课诸子以敬姜陶孟为方，厥后皆为名臣。老居于”
乡，凡吉凶诸礼，征《典坟》者，多咨后行。身垂一方，母仪
历三十馀载，里党化之。年八十有三，躬见七代，福备
人世，卒符陈太史之言云。